Diari Oficial de la Generalitat Valenciana


Sumari del DOGV 9873, del 18-06-2024 (2024/5612)

RESOLUCIÓ d'11 de juny de 2024, de la Universitat d'Alacant, per la qual es convoca a concurs places de professor o professora permanent laboral en règim de contractació laboral.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5612


Data del document
:   11-06-2024

Organisme emissor
:   Universitat d'Alacant

Tipus de document
:   Resolució

Descriptors 

:   * Universitat d'Alacant

RESOLUCIÓ d'11 de juny de 2024, de la Universitat d'Alacant, per la qual es convoca a concurs places de professor o professora permanent laboral en règim de contractació laboral. [2024/5612]  
La Universitat d'Alacant, d'acord amb la Llei orgànica 2/2023, de 22 de març, del sistema universitari (BOE 23) (d'ara endavant LOSU) i dels articles 20.Dos.1 a) i 20.Dos.3.I) de la Llei 31/2022, de 23 de desembre, de pressupostos generals de l'Estat per a l'any 2023, obtinguda la corresponent autorització de la Conselleria d'Educació, Universitats i Ocupació i en execució de l'oferta d'ocupació pública per a l'any 2024, aprovada per l'Acord del Consell de Govern de 26 de març i 22 de maig de 2024 (DOGV 11 de juny) ha resolt convocar a concurs les places de professor o professora permanent laboral en règim de contractació laboral, que s'assenyalen en l'annex I d'aquesta resolució, d'acord amb les bases següents:  
  
1. Normes Generals  
Aquesta convocatòria es regirà pel que disposa l'article 86 de la Llei orgànica 2/2023, de 22 de març, del sistema universitari (BOE 23 de març); en el Decret 83/2023, de 2 de juny (publicat en el DOGV de 20) pel qual es modifica el Decret 174/2002, de 15 d'octubre (publicat en el DOGV de 22), del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, per la normativa de la Universitat d'Alacant sobre concursos d'accés per a la contractació de professorat permanent laboral aprovada per Consell de Govern de 31 de gener de 2024 (BOUA de 01.02.2024), per la instrucció de la Secretaria General i del Vicerectorat d'Ordenació Acadèmica i Professorat per la qual s'estableix l'obligatorietat d'utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció de funcionaris dels cossos docents universitaris i de professorat laboral estable, per les bases d'aquesta convocatòria i altra normativa de general aplicació.  
D'acord amb el que preveu l'acord de Consell de Govern de la Universitat d'Alacant, de 27 de gener de 2022 pel qual s'aprova el IV Pla d'igualtat d'oportunitats entre dones i homes de la Universitat d'Alacant, es fa constar que:  
- Hi ha infrarepresentació de les dones en la categoria de professorat permanent laboral en es àrees d'educació física i esportiva, fonaments de l'anàlisi econòmica, construccions arquitectòniques i llenguatges i sistemes informàtics.  
- Hi ha infrarepresentació dels homes en la categoria de professorat permanent laboral en les àrees d'organització d'empreses, didàctica de les ciències socials, psicologia bàsica, infermeria, didàctica de la llengua i la literatura i sociologia  
- No hi ha infrarepresentació de cap dels gèneres en la resta de les àrees de la categoria convocada.  
D'acord amb la resolució de 9 de maig del 2024 (DOGV 14 de maig), als efectes del còmput de terminis arreplegats en aquesta convocatòria, el mes d'agost del 2024 es considerarà inhàbil.   
  
2. Requisits  
2.1. El compliment dels requisits per a concursar a la figura de professor o professora permanent laboral, detallats en els apartats 2.2, 2.3 i 2.4 següents, es refereix sempre a la data d'expiració del termini fixat per a sol·licitar la participació en el concurs i s'ha de mantenir fins a la data de formalització del contracte.  
2.2. Requisits de caràcter general:  
2.2.1. Els que es recullen en l'article 56 i 57 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic:  
a) Tenir la nacionalitat espanyola, sens perjudici del que disposa l'article 57 del reial decret esmentat.  
b) Tenir la capacitat funcional per a exercir les tasques.  
c) Tenir complits els setze anys i no excedir de l'edat màxima de jubilació forçosa.  
d) No haver sigut separada o separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en el qual s'haguera produït la separació o inhabilitació. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
L'exercici professional de les places convocades quedarà sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats.  
2.2.2. Les persones aspirants que no tinguen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.  
2.3. Requisits de caràcter específic per a la figura de professor o professora permanent laboral:  
a) Estar en possessió del títol de doctor. En el cas de titulacions obtingudes a l'estranger, haurà de disposar de l'homologació o equivalència al nivell acadèmic de doctor, d'acord amb el previst en el RD 967/2014 de 21 de novembre. En cas de candidates o candidats amb títols de la Unió Europea també serà vàlida la credencial de reconeixement dirigit a l'exercici de la professió de professor d'universitat.  
  
b) Estar en possessió de l'acreditació corresponent emesa per part de l'Agència Nacional d'Avaluació de la Qualitat i Acreditació (ANECA) o de l'Agència Valenciana d'Avaluació i Prospectiva o també, d'acord amb la Disposició transitòria tercera de la LOSU, disposar d'avaluació positiva de la seua activitat per a la contractació del professorat en la figura de professor contractat doctor o professora contractada doctora per part de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
  
2.4. Requisits específics  
Per a aquelles places que així ho requerisquen i sempre que es faça constar en la descripció continguda en l'annex I, es podrà sol·licitar el compliment dels requisits específics següents:  
2.4.1. Requisit de titulació, consistent a estar en possessió d'una titulació universitària oficial específica. En cas de titulacions obtingudes a l'estranger serà necessari acreditar l'homologació o l'equivalència. Quan es presente declaració d'equivalència, està haurà d'acompanyar-se de la titulació i la certificació acadèmiques sobre la qual s'ha declarat l'equivalència i la seua traducció per intèrpret jurat, a aquest efecte de valorar l'equiparació amb la titulació requerida  
2.4.2. Requisit lingüístic, que consisteix en el coneixement de valencià i/o d'una determinada llengua estrangera. Les persones aspirants n'hauran d'acreditar el nivell establit per a cada plaça.  
  
3. Presentació telemàtica de sol·licituds  
Les persones que vulguen prendre part en el procés de selecció presentaran, en el termini de 10 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana, la sol·licitud corresponent que haurà de ser emplenada a través de Seu Electrònica (https://seuelectronica.ua.es/), Tràmits - Sol·licitud de places de personal docent i investigador o a través de l'adreça següent:  
https://cvnet.cpd.ua.es/eadmua/Tramites/IniciarTramite'pCodigoTramite=TRAM\_CONTPDILABSOL  
En aquesta mateixa aplicació haurà d'adjuntar-se la documentació que s'indica en les bases 3.1 i 3.2. Haurà d'adjuntar-se escanejada en format JPG, PDF, DOC i DOCX. Es recomana una resolució de 200 ppp i escaneig en blanc i negre. La grandària màxima de tota la documentació que cal adjuntar no podrà superar els 100 Mb.  
Els mitjans electrònics que s'empraran en la tramitació de les sol·licituds seran els determinats a la Seu Electrònica. En «Guia per a la persona sol·licitant», que es troba disponible en la pàgina web del Servei de Selecció de Personal, Selecció de PDI es pot consultar tota la informació relativa al procés de presentació de sol·licituds i la resta de tràmits del procés.  
3.1. Taxa per drets de participació:  
D'acord amb l'article 7 de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021 (DOGV 31.12.2020), que modifica l'art. 14.4-5 de la Llei 20/2017, de 28 de desembre, de la Generalitat, de taxes (DOGV 30.12.2017) l'import de la taxa és de 35 euros.  
Podrà abonar-se directament des de l'aplicació quan es faça la sol·licitud o accedir-hi posteriorment des de l'expedient d'Administració Electrònica.  
Estaran exempts del pagament de la taxa:  
a) Les persones aspirants amb una discapacitat igual o superior al 33 %. Hauran de presentar certificat de la conselleria corresponent o òrgans competents d'altres administracions públiques, que acredite una discapacitat igual o superior al 33 %.  
b) Els membres de famílies nombroses de categoria especial i els membres de famílies monoparentals de categoria especial. (Llei de taxes de la Generalitat 30.12.17). Els membres de famílies nombroses de categoria general i els membres de famílies monoparentals de categoria general es beneficiaran d'una bonificació del 50 %. En els dos casos, caldrà presentar còpia del títol oficial de família nombrosa o títol oficial de família monoparental.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana. Hauran de presentar aquesta documentació a través del tràmit de l'administració electrònica «Acreditació condició violència de gènere», indicant en l'Exposa el motiu de la sol·licitud i la referència de la present convocatòria.  
d) Les persones que figuren com a demandants d'ocupació amb una antiguitat, com a mínim, de 3 mesos anterior a la data de la convocatòria. Per a beneficiar-se de l'exempció seran requisits que no hagen rebutjat, en el termini de què es tracte, cap oferta d'ocupació adequada ni s'hagen negat a participar, llevat de causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, serà sol·licitada en l'oficina corresponent del Servei Públic d'Ocupació Estatal (SEPE). Pel que fa a l'acreditació de les rendes es farà mitjançant una declaració escrita del sol·licitant. Els dos documents s'hauran d'adjuntar a la sol·licitud.  
Els documents acreditatius d'alguna de les situacions d'exempció de taxes recollides en els apartats a) a d) s'hauran d'adjuntar en l'apartat ‘Justificant exempció de taxes'de l'aplicació informàtica.  
Si el pagament fet no es correspon amb l'import de la taxa, per a esmenar-lo caldrà fer el pagament de la taxa completa i posteriorment sol·licitar la devolució de la quantitat abonada inicialment.  
3.2. Documentació que cal adjuntar en la sol·licitud. Caldrà annexar en l'apartat ‘Documents adjunts'de l'aplicació informàtica  
a) Còpia del títol acadèmic exigit. En cas de no estar en possessió del títol, haurà d'acreditar el pagament de la taxa per a l'expedició del mateix o presentar certificacions acadèmiques on conste que s'han finalitzat tots els estudis conduents a la seua obtenció.  
b) Còpia de l'avaluació positiva de la seua activitat de l'Agència Nacional d'Avaluació de la Qualitat i Acreditació o de la Agència Valenciana d'Avaluació i Prospectiva.  
c) Per a l'acreditació del requisit recollit en la base 2.2.2. caldrà aportar còpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. La no presentació no serà causa d'exclusió, però la comissió de selecció podrà fer una prova de nivell que garantisca una capacitat de comunicació oral i escrita adequada en, almenys, una de les llengües oficials de la Comunitat Valenciana.  
  
d) Les persones que sol·liciten una plaça en la qual s'establisca un requisit específic de titulació, hauran de presentar la documentació acreditativa de complir aquest requisit. En cas de no estar en possessió del títol, haurà d'acreditar el pagament de la taxa per a l'expedició del mateix o presentar certificacions acadèmiques on conste que s'han finalitzat tots els estudis conduents a la seua obtenció.  
e) Les persones que sol·liciten plaça en la qual s'establisca un requisit lingüístic, hauran d'aportar còpia del document que acredite el nivell de coneixement de la llengua corresponent.  
Per a les places en les quals s'establisca l'ensenyament en llengua valenciana, s'aportarà còpia del certificat de Capacitació Docent en Valencià de la Conselleria amb competències en matèria d'educació; certificat de nivell C1, nivell mitjà o l'equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
Per a les places en les quals s'establisca com a requisit lingüístic el coneixement d'una determinada llengua estrangera, caldrà aportar còpia del document que acredite el nivell del Marc Europeu Comú de Referència (MECR) establit per a cada plaça, segons la taula d'equivalències de certificats de llengües estrangeres de la Universitat d'Alacant que es pot consultar en la pàgina web del Servei de Selecció i Formació en l'adreça següent: https://ssp.ua.es/va/accesopdi/legislacio-i-normativa.html  
En el cas de cursos realitzats pel Centre Superior d'Idiomes de la Universitat d'Alacant caldrà acreditar-ne l'equivalència, amb el nivell del MCER. Per a això, s'haurà d'adjuntar còpia del títol amb el revers d'aquest on conste aquesta circumstància o el certificat electrònic disponible en UACloud/eAdministración/Tràmits laborals/Certificat de Formació, on s'especifica aquesta equivalència.  
  
Les persones que hagen cursat estudis la llengua vehicular principal de la docència dels quals siga la requerida per a l'accés a la plaça, podran certificar el nivell d'idioma requerit segons s'estableix en la taula d'equivalències indicada més amunt.  
Es podrà sol·licitar a la persona interessada la traducció del títol en els casos en què a causa de l'idioma siga necessari, com també un informe de l'organisme competent que acredite la llengua vehicular d'aquest, sempre que de la documentació presentada no es desprenga aquesta circumstància.  
3.3. Traducció de documents.  
Els documents acreditatius dels requisits presentats en un idioma diferent d'algun dels oficials a la Comunitat Valenciana hauran d'anar acompanyats de traducció per intèrpret jurat.  
  
4. Protecció de dades personals  
Les dades de caràcter personal que consten en la sol·licitud seran tractades per la Universitat d'Alacant, en el seu caràcter de responsable i incorporades a l'activitat de tractament «110 -Convocatòries de concurs per a la provisió de places de professorat contractat estable».  
D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de la gestió i resolució de la convocatòria. La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant.  
  
En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.  
Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica https://seuelectronica.ua.es/va/index.html. Pot, així mateix, posar-se en contacte amb el delegat de protecció de dades a través de l'adreça hxq@ot.cs.  
La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es pot consultar en l'enllaç següent: https://seuelectronica.ua.es/va/privadesa.html  
  
5. Informació i notificacions del procediment  
5.1. D'acord amb el que preveu l'art. 45.1.b) de la Llei 39/2015, d'1 d'octubre, les publicacions detallades en les bases següents, i també la informació d'altres actes que d'aquesta se'n deriven que requerisquen publicació, incloent-hi els recursos en via administrativa, substituiran la notificació personal a les persones interessades i produiran els mateixos efectes.  
Les publicacions es faran en Seu Electrònica en ‘Altres documents generals'de l'expedient de la persona aspirant associada a aquesta convocatòria i, si són de manera presencial, les actuacions arreplegades en la base 8, seran publicades, a més, en el tauler d'anuncis dels locals on s'haja constituït la comissió i es desenvolupen les seues actuacions. Així mateix, es podran consultar en la pàgina web de la Universitat d'Alacant, en el Servei de Selecció de Personal: https://ssp.ua.es/va/accesopdi/professorat-permamente-laboral/convocatories-professorat-permanent-laboral.html la relació provisional i definitiva del personal aspirant admès i exclòs, la composició de la comissió, la convocatòria a l'acte de presentació, i a títol informatiu, la fase en què és troba el procés i la data de publicació en seu electrònica.  
5.2. En el cas que calga fer alguna notificació individual es farà a través del sistema de notificació electrònica de la UA.  
  
6. Relació de persones admeses i excloses  
6.1. Expirat el termini de presentació d'instàncies, es publicarà segons recull la base 5.1 una resolució rectoral que contindrà la relació provisional de persones admeses i excloses, amb indicació, si escau, de la causa d'exclusió, i la composició de la comissió de selecció.  
  
Contra aquesta resolució, les persones interessades podran presentar reclamació o esmena, que tramitaran accedint al seu expedient electrònic, en el termini que s'indique en la mateixa resolució i que no serà inferior a cinc dies hàbils, comptadors des de l'endemà de la publicació.  
  
6.2. Una vegada finalitzat aquest termini es publicarà en el mateix lloc una resolució que, a més de declarar aprovada la relació definitiva de persones admeses i excloses, recollirà la data, l'hora i el lloc (físic o virtual, segons el desenvolupament del concurs siga presencial o no presencial) de l'acte de presentació referit en la base 8. La convocatòria per a l'acte de presentació haurà d'indicar, si escau, si el desenvolupament del concurs s'ha establit en forma no presencial, la forma en què podran seguir-se de forma no presencial les sessions públiques i el termini habilitat perquè les persones aspirants aporten la documentació referida en la base 8.  
6.3. No hi haurà cap devolució dels drets d'admissió a proves en els supòsits d'exclusió per causa imputable a la persona interessada.  
  
  
7. Comissions de selecció  
7.1. Els concursos seran jutjats per les comissions de selecció, la composició del qual s'ajustarà al que s'estableix en el Reglament per a la constitució de les comissions de selecció de places de personal docent i investigador de la Universitat d'Alacant.  
La composició de les comissions haurà d'ajustar-se als principis d'imparcialitat i professionalitat dels membres, i haurà de procurar una composició equilibrada entre dones i homes, tret que no siga possible per causes raonades i objectives degudament motivades, i es garantirà, en tot cas, la necessària aptitud científica i docent d'aquestes persones.  
A les sessions de la comissió de selecció podrà assistir com a observador o observadora una persona de cadascuna de les seccions sindicals amb presència en mesa negociadora, que hi tindrà veu, però no vot i haurà de complir els mateixos requisits que els membres de la comissió de selecció.  
Les comissions de selecció es regiran pel que fa al funcionament, pel que estableixen l'article 15 i següents de la Llei 40/2015, d'1 d'octubre, de règim jurídic del sector públic, i en la normativa reguladora dels concursos per a la contractació de professor permanent laboral, aprovada en Consell de Govern de 31 de gener de 2024.  
  
Així mateix, els membres i els observadors o les observadores estaran subjectes a les causes generals d'abstenció i recusació contingudes en aquesta llei i hauran de complir els requisits establits en la normativa abans indicada.  
7.2. La composició de la comissió titular i suplent es publicarà en la mateixa resolució per la qual es publique la relació provisional de persones admeses i excloses.  
7.3. La comissió vetlarà perquè queden garantits els principis de publicitat, mèrit, capacitat i d'igualtat de tracte i d'oportunitats entre dones i homes, com també la igualtat d'oportunitats de les persones amb discapacitat i adoptarà en el procediment les mesures d'adaptació oportunes a les necessitats d'aquestes.  
7.4. La comissió de selecció haurà de constituir-se en el termini màxim de 3 mesés comptadors des de l'endemà de la publicació de la convocatòria en el Diari Oficial de la Generalitat Valenciana i, si escau, una vegada publicada la relació definitiva de persones admeses i excloses.  
7.5. Els membres de la comissió de selecció percebran les indemnitzacions que per raó del servei corresponguen d'acord amb la normativa vigent.  
  
8. Desenvolupament del concurs d'accés  
La comissió podrà celebrar les seues sessions tant de manera presencial com a distància  
8.1. Acte de constitució. La comissió de selecció fixarà els criteris específics de valoració d'acord amb els criteris generals que figuren com a «annex III».  
La comissió podrà acordar si se sol·licita a les persones aspirants l'exposició oral del seu historial acadèmic, docent i investigador.  
Aquests acords seran publicats en Seu Electrònica i en el tauler d'anuncis dels locals on la comissió s'haja constituït i desenvolupe les seues actuacions, si la constitució ha sigut de manera presencial, amb antelació a l'acte de presentació.  
8.2. Acte de presentació. Amb caràcter previ a l'acte de presentació, d'acord amb el que indica la resolució per la qual es publica la convocatòria a aquest acte, el personal aspirant adjuntarà a través de Seu Electrònica, després d'accedir a l'expedient, en qualsevol dels formats JPG, PDF, DOC o DOCX, la documentació següent:  
- Còpia digital del curriculum vitae, d'acord amb el model que s'inclou en la convocatòria (annex II) o amb el curriculum vitae normalitzat (CVN).  
- Còpia digital de la documentació que acredite fefaentment els mèrits al·legats en aquest. Només es valoraran els mèrits complits en la data en què finalitza el termini de presentació de sol·licituds.  
- Còpia digital del programa docent relatiu a una assignatura bàsica o obligatòria de plans d'estudi vigents en la Universitat d'Alacant, de l'àrea de coneixement a la qual es vincule la plaça.  
En l'acte de presentació, que serà públic, la presidència de la comissió accedirà a la documentació que ha sigut prèviament aportada de manera telemàtica.  
Si aquest acte es fa de manera presencial, el personal aspirant lliurarà també:  
- Curriculum vitae, per quintuplicat d'acord amb el model que s'inclou en la convocatòria (annex II) o amb el curriculum vitae normalitzat (CVN) i un exemplar de la documentació que acredite fefaentment els mèrits al·legats en aquest.  
- Programa docent relatiu a una assignatura bàsica o obligatòria de plans d'estudi vigents en la Universitat d'Alacant de l'àrea de coneixement a la qual es vincule la plaça, també per quintuplicat.  
La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.  
En aquest mateix acte es determinarà:  
a) Si escau, l'ordre d'actuació de les persones aspirants, que serà ordre alfabètic del primer cognom, que començarà per la lletra «Y», d'acord amb la Resolució de 8 de juny de 2023, de la Conselleria de Justícia, Interior i Administració Pública, i el termini fixat perquè qualsevol concursant puga examinar la documentació lliurada per la resta d'aspirants.  
b) La data, el lloc i l'hora de l'exposició oral dels mèrits, en cas que la comissió ho haja acordat així en la constitució, o de la segona prova si no s'exigeix aquesta exposició oral, que podran ser a continuació d'acte de presentació i com a màxim en el termini de 15 dies naturals a comptar des del següent a la seua publicació.  
Així mateix, es comunicarà a les persones candidates les instruccions que siguen necessàries sobre la celebració de les proves.  
La comissió farà públics en Seu Electrònica i en el tauler d'anuncis dels locals on desenvolupe les seues actuacions, si ha sigut de manera presencial, els acords adoptats en aquesta sessió.  
8.3. Proves  
El procés de selecció constarà de dues proves, que tindran caràcter obligatori i eliminatori i es realitzaran en sessió pública. La puntuació màxima serà de 100 punts.  
Quan la plaça convocada tinga un perfil lingüístic, el desenvolupament de les proves podrà fer-se d'acord amb aquest. El desenvolupament de la prova podrà fer-se en forma no presencial tant dels integrants de la comissió de selecció com de les persones aspirants. En aquest cas, el desenvolupament del procés es farà mitjançant una videoconferència grupal en la qual tots els assistents puguen interactuar, i es garantirà que tant les exposicions orals de totes les persones aspirants, com les preguntes, aclariments i debat que sol·licite la comissió s'hi puguen fer.  
  
8.3.1 Primera prova. La comissió procedirà a avaluar els mèrits al·legats i acreditats per les persones aspirants en el seu historial acadèmic, docent i investigador. Si la comissió ha acordat l'exposició oral dels mèrits, aquesta es realitzarà en sessió pública en un temps mínim de 30 minuts i el debat en un temps màxim de 120 minuts.  
  
Tindrà un valor màxim de 50 punts i per a superar-la, les persones aspirants hauran d'aconseguir una puntuació igual o superior a 25.  
Finalitzada la primera prova i abans de l'inici de la segona prova, la comissió publicarà en Seu electrònica i en el tauler d'anuncis del centre en els locals del qual s'haja constituït i desenvolupe les seues actuacions, la puntuació assignada a l'historial acadèmic, docent i investigador desglossada segons els criteris generals establits en l'annex III i la data, hora i lloc de la realització de la segona prova.  
8.3.2. Segona prova. Tindrà un valor màxim de 50 punts i per a superar-la, les persones aspirants hauran d'aconseguir una puntuació igual o superior a 25.  
Comprendrà dues parts que es desenvoluparan en sessió pública.  
a) Defensa i debat del programa docent presentat per la persona aspirant que haurà de fer referència expressa a la planificació i els recursos docents empleats. La defensa es realitzarà en un temps mínim de 30 minuts i el debat en un temps màxim de 120 minuts. Tindrà un valor màxim de 25 punts.  
b) Exposició d'un tema a triar per la persona aspirant d'entre els inclosos en el seu programa docent, durant un temps mínim de 45 minuts. La comissió podrà formular quantes preguntes i aclariments considere necessari, durant un temps màxim de 120 minuts. Tindrà un valor màxim de 25 punts.  
Finalitzades les proves, la comissió o cada integrant, realitzarà una valoració raonada sobre cada concursant, ajustada als criteris generals i específics de valoració prèviament establits, en la qual es valorarà i puntuarà l'historial acadèmic, docent i investigador, el programa docent, així com la seua capacitat per a l'exposició i el debat davant la comissió.  
  
8.3.3. Resolució del concurs. La comissió publicarà en el termini màxim de 20 dies hàbils a comptar des de l'endemà de l'acte de constitució:  
- la puntuació atorgada a cada aspirant en cadascuna de les proves  
  
- la puntuació total de les dues proves del personal aspirant que hi haja superat la puntuació mínima requerida en cadascuna de les proves, ordenant-la de major a menor puntuació.  
- la proposta de provisió a favor de, com a màxim, tantes persones com places a cobrir. Haurà d'incloure l'avaluació de cada concursant, amb una explicació motivada i desglossada per cadascun dels aspectes avaluats.  
En el cas que en la base 1a s'haja fet constar infrarepresentació d'algun dels sexes i es produirà un empat en la puntuació total del procés entre persones de diferent sexe, es dirimirà l'empat a favor del menys representat.  
Si no existirà infrarepresentació de cap dels sexes o si l'empat es produeix entre persones del mateix sexe, entre les persones aspirants amb igual puntuació es durà a terme una votació per part dels qui formen part de la comissió, donant preferència a aquell o aquella aspirant que obtinga almenys tres vots. Cada membre de la comissió haurà de motivar el seu vot i no es considerarà vàlida l'abstenció. Si persisteix l'empat, dirimirà el vot de qualitat de qui presidisca la comissió. La resolució de l'empat, si és el cas, també es publicarà.  
8.4. Contra la proposta de provisió de la comissió es podrà interposar, en el termini d'un mes a comptar des de l'endemà de la publicació d'aquesta, recurs d'alçada, conforme als articles 121 i 122 de la Llei 39/2015, d'1 d'octubre, del procediment administratiu comú de les administracions públiques, que serà resolt per la rectora, previ informe de la comissió de reclamacions de la Universitat. La interposició del recurs paralitzarà la tramitació del procediment.  
  
9. Adjudicació i signatura del contracte.  
9.1. Transcorregut el termini previst per a la interposició i resolució, si és el cas, del recurs, es procedirà a enviar la proposta d'adjudicació de la plaça al Diari Oficial de la Generalitat Valenciana per a la seua publicació.  
9.2. En el termini d'1 mes des de la publicació del resultat del procediment selectiu en el Diari Oficial de la Generalitat Valenciana, la candidata o el candidat proposat haurà d'acreditar, mitjançant instància genèrica a través del Registre Electrònic de la Universitat d'Alacant (disponible en la seu electrònica de la Universitat d'Alacant), o a través d'Uacloud-eadministración-tràmits-instància genèrica, la documentació requerida per la Unitat de Gestió de Personal Docent i Investigador, necessària per a la formalització del contracte i/o alta en el règim de la Seguretat Social corresponent. També podrà requerir-se-li la presentació dels documents originals acreditatius del compliment dels requisits relacionats en la base 2.  
9.3. Els contractes laborals del personal docent i investigador es formalitzaran per escrit d'acord amb el model que a aquest efecte ha aprovat el Consell de Govern d'aquesta Universitat.  
9.4. Les activitats docents i investigadores que s'especifiquen en la convocatòria en cap cas suposaran, per a qui obtinga la plaça, un dret de vinculació exclusiva a elles, ni limitarà la competència de la Universitat d'Alacant per a assignar-li obligacions docents relacionades amb el seu camp de coneixement quan quede justificat per raons acadèmiques.  
  
9.5. Les retribucions s'establiran d'acord amb el regulat en el Decret 83/2023, de 2 de juny (publicat en el DOGV de 20), pel qual es modifica el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat.  
9.6. Cas de no formalitzar el contracte en el termini establit en aquesta base, per causa imputable a la candidata o candidat, perdrà el seu el dret, llevat que aquest termini haja sigut ampliat, a petició motivada de la persona interessada formulada amb anterioritat a l'expiració d'aquest, pel vicerectorat amb competències en professorat, i una vegada escoltada la directora o el director del departament a què està adscrita la plaça.  
  
10. Norma final  
Contra la convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 38.4 de la Llei orgànica 2/2023, de 22 de març, del Sistema Universitari i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 11 de juny de 2024.- La rectora p.d.s. (Res. Rectoral 22.12.20), el vicerector d'Ordenació Acadèmica i Professorat: Luis Alfonso Martínez Giner.  
  
  
  
  
ANNEX I  
  
Plaça: DC05354  
Categoria: Professor/a Permanent Laboral  
Àrea de coneixement: Dret Civil  
Departament: Dret Civil  
Activitat: Docència que li assigne el departament. Investigació en Propietat Intel·lectual. Dret de les Noves Tecnologies  
Dedicació: temps complet 8 hores  
Duració: Indefinida  
Centre: Facultat de Dret  
Requisit lingüístic: coneixement de valencià i anglès a nivell C1  
Requisit de titulació: grau en Dret o titulació equivalent  
  
Plaça: DC05355  
Categoria: Professor/a Permanent Laboral  
Àrea de coneixement: Organització d'empreses  
Departament: Organització d'Empreses  
Activitat: Docència i investigació en Direcció Estratègica de l'Empresa  
Dedicació: temps complet 8 hores  
Duració: Indefinida  
Centre: Facultat de Ciències Econòmiques i Empresarials  
  
Plaça: DC05356  
Categoria: Professor/a Permanent Laboral  
Àrea de coneixement: Educació Física i Esportiva  
Departament: Didàctica General i Didàctiques Específiques  
Activitat: Docència en Esports Individuals II: Triatló i investigació en anàlisis dels factors de rendiment i entrenament en Triatló  
Dedicació: temps complet 8 hores  
Duració: Indefinida  
Centre: Facultat d'Educació  
Requisit lingüístic: Coneixement de valencià i anglès a nivell C1  
  
Plaça: DC05357  
Categoria: Professor/a Permanent Laboral  
Àrea de coneixement: Didàctica de les Ciències Experimentals  
Departament: Didàctica General i Didàctiques Específiques  
Activitat: Docència en Didàctica del Coneixement del Medi natural i en Educació per al Desenvolupament Personal, Social i Medi Ambiental. Investigació en Integració de les TIC en l'Ensenyament i la seua vinculació en la Didàctica de les Ciències Experimentals  
Dedicació: temps complet 8 hores  
Duració: Indefinida  
Centre: Facultat d'Educació  
Requisit lingüístic: Coneixement de valencià a nivell C1  
  
Plaça: DC05358  
Categoria: Professor/a Permanent Laboral  
Àrea de coneixement: Didàctica de les Ciències Socials  
Departament: Didàctica General i Didàctiques Específiques  
Activitat: Docència en Didàctica del Coneixement Social i Cultural i en Educar en Igualtat de Gènere i investigació en coeducació patrimonial en la Didàctica de les Ciències Socials  
Dedicació: temps complet 8 hores  
Duració: Indefinida  
Centre: Facultat d'Educació  
  
Plaça: DC05359  
Categoria: Professor/a Permanent Laboral  
Àrea de coneixement: Filologia Anglesa  
Departament: Filologia Anglesa  
Activitat: Docència en les assignatures Grans Figures de la Literatura en Llengua Anglesa I (31588) i Literatura Anglesa del Segle XVIII (31730) i investigació en Literatura Nord-americana sobrenatural en el segle XX i el seu impacte en la cultura contemporània  
Dedicació: temps complet 8 hores  
Duració: Indefinida  
Centre: Facultat de Filosofia i Lletres  
  
  
Plaça: DC05360  
Categoria: Professor/a Permanent Laboral  
Àrea de coneixement: Fonaments de l'Anàlisi Econòmica  
Departament: Fonaments de l'Anàlisi Econòmica  
Activitat: Docència en Fonaments de l'Anàlisi Econòmica i investigació en Macroeconomia  
Dedicació: Temps complet 8 hores  
Duració: Indefinida  
Centre: Facultat de Ciències Econòmiques i Empresarials  
  
Plaça: DC05361  
Categoria: Professor/a Permanent Laboral  
Àrea de coneixement: Psicologia Bàsica  
Departament: Psicologia de la Salut  
Activitat: Docència en l'assignatura de Fonaments de Psicologia per al Treball Social i Introducció a la Psicologia en Criminologia i col·laborar en les tasques docents que li assigne el departament. Investigació en processos psicològics, salut i infecció per VIH  
Dedicació: Temps complet 8 hores  
Duració: Indefinida  
Centre: Facultat de Ciències de la Salut  
Requisit lingüístic: Coneixement d'anglès a nivell B2  
  
Plaça: DC05362  
Categoria: Professor/a Permanent Laboral  
Àrea de coneixement: Personalitat, Avaluació i Tractaments Psicològics  
Departament: Psicologia de la Salut  
Activitat: Docència en introducció a la psicologia, introducció a la criminologia, criminologia aplicada, i innovació docent en processos sanitaris i col·laborar en altres tasques docents que li assigne el Departament. Investigació en comportament humà, gènere i prevenció i promoció de la salut  
Dedicació: Temps complet 8 hores  
Duració: Indefinida  
Centre: Facultat de Ciències de la Salut  
  
Plaça: DC05363  
Categoria: Professor/a Permanent Laboral  
Àrea de coneixement: Infermeria  
Departament: Infermeria  
Activitat: Docència en nutrició clínica i investigació en nutrició clínica infantil i nutrició i alimentació en les diferents etapes i situacions de la vida humana  
Dedicació: Temps complet 8 hores  
Duració: Indefinida  
Centre: Facultat de Ciències de la Salut  
Requisit lingüístic: Coneixement de valencià a nivell C1 i anglès a nivell B2  
Requisit de titulació: Grau en Nutrició Humana i Dietètica o titulació equivalent  
  
Plaça: DC05364  
Categoria: Professor/a Permanent Laboral  
Àrea de coneixement: Filologia Catalana  
Departament: Filologia Catalana  
Activitat: Docència en Poesia Catalana Contemporània (30048)/ Ensenyament de la Literatura Catalana i investigació en Poesia Catalana Contemporània i Ensenyament de la Literatura Catalana  
Dedicació: temps complet 8 hores  
Duració: Indefinida  
Centre: Facultat de Filosofia i Lletres  
Requisit de titulació: Grau en Filologia Catalana o titulació equivalent  
  
Plaça: DC05365  
Categoria: Professor/a Permanent Laboral  
Àrea de coneixement: Filologia Catalana  
Departament: Filologia Catalana  
Activitat: Docència en Llengua Catalana / Llengua Catalana II per a l'Educació Primària (17646) i investigació en Llengua Catalana per a l'educació. Investigació en Llengua Catalana, semàntica diacrònica i ensenyament de la llengua  
Dedicació: Temps complet 8 hores  
Duració: Indefinida  
Centre: Facultat d'Educació  
Requisit de titulació: Grau en Filologia Catalana o titulació equivalent  
  
Plaça: DC05366  
Categoria: Professor/a Permanent Laboral  
Àrea de coneixement: Construccions Arquitectòniques  
Departament: Construccions Arquitectòniques  
Activitat: Docència en Projecte d'Execució, Sistemes Constructius Bàsics, Sistemes Constructius Avançats i en avaluació i simulació de l'eficiència energètica i del confort tèrmic en edificis. Investigació en Avaluació i simulació de l'eficiència energètica i del confort tèrmic en edificis en clima mediterrani sec  
Dedicació: Temps complet 8 hores  
Duració: Indefinida  
Centre: Escola Politècnica Superior  
Requisit lingüístic: Coneixement de valencià a nivell C1  
Requisit de titulació: Grau en Arquitectura, o titulacions equivalents  
  
  
Plaça: DC05367  
Categoria: Professor/a Permanent Laboral  
Àrea de coneixement: Dret Mercantil  
Departament: Dret Mercantil i Dret Processal  
Activitat: Docència en Dret Mercantil i investigació en Dret de Societats  
Dedicació: Temps complet 8 hores  
Duració: Indefinida  
Centre: Facultat de Dret  
Requisit lingüístic: Coneixement d'anglès a nivell B2  
Requisit de titulació: Grau en Dret o titulació equivalent  
  
Plaça: DC05368  
Categoria: Professor/a Permanent Laboral  
Àrea de coneixement: Dret Mercantil  
Departament: Dret Mercantil i Dret Processal  
Activitat: Docència en Dret Mercantil i investigació en Dret de la propietat intel·lectual i industrial  
Dedicació: Temps complet 8 hores  
Duració: Indefinida  
Centre: Facultat de Dret  
Requisit lingüístic: Coneixement d'anglès a nivell B2  
Requisit de titulació: Grau en Dret o titulació equivalent  
  
Plaça: DC05369  
Categoria: Professor/a Permanent Laboral  
Àrea de coneixement: Llenguatges i Sistemes Informàtics  
Departament: Llenguatges i Sistemes Informàtics  
Activitat: La corresponent a l'àrea de coneixement i investigació en Tecnologies de la Traducció  
Dedicació: Temps complet 8 hores  
Duració: Indefinida  
Centre: Escola Politècnica Superior  
Requisit lingüístic: Coneixement de valencià i anglès a nivell C1  
  
Plaça: DC05370  
Categoria: Professor/a Permanent Laboral  
Àrea de coneixement: Microbiologia  
Departament: Fisiologia, Genètica i Microbiologia  
Activitat: Docència en les assignatures de l'àrea i investigació en Ecologia Microbiana Molecular  
Dedicació: Temps complet 8 hores  
Duració: Indefinida  
Centre: Facultat de Ciències  
Requisit lingüístic: Coneixement d'anglès a nivell B2  
  
Plaça: DC05371  
Categoria: Professor/a Permanent Laboral  
Àrea de coneixement: Didàctica de la Llengua i la Literatura  
Departament: Innovació i Formació Didàctica  
Activitat: Docència en Didàctica de la llengua estrangera (anglès) a l'aula d'educació infantil i investigació en anàlisi del perfil del docent de l'ensenyament d'anglès com a llengua estrangera en educació infantil  
  
Dedicació: Temps complet 8 hores  
Duració: Indefinida  
Centre: Facultat d'Educació  
Requisit de titulació: Grau en Estudis Anglesos o titulació equivalent  
  
Plaça: DC05372  
Categoria: Professor/a Permanent Laboral  
Àrea de coneixement: Didàctica de la Llengua i la Literatura  
Departament: Innovació i Formació Didàctica  
Activitat: Docència en habilitats comunicatives i lectoescriptura en castellà. Didàctica de la Llengua Espanyola en Educació Infantil i investigació en didàctica de l'espanyol en Educació Infantil i Primària com a primera llengua o llengua addicional  
Dedicació: Temps complet 8 hores  
Duració: Indefinida  
Centre: Facultat d'Educació  
  
Plaça: DC05373  
Categoria: Professor/a Permanent Laboral  
Àrea de coneixement: Nutrició i Bromatologia  
Departament: Química Analítica, Nutrició i Bromatologia  
Activitat: La corresponent a l'àrea de coneixement i investigació en desenvolupament i caracterització d'envasos per a aliments i d'aliments funcionals  
Dedicació: Temps complet 8 hores  
Duració: Indefinida  
Centre: Facultat de Ciències  
Requisit lingüístic: Coneixement de valencià i anglès a nivell C1  
  
Plaça: DC05374  
Categoria: Professor/a Permanent Laboral  
Àrea de coneixement: Medicina Preventiva i Salut Pública  
Departament: Infermeria Comunitària, Medicina Preventiva i Salut Pública i Història de la Ciència  
Activitat: Docència en l'àmbit de la nutrició en salut pública en les assignatures: Educació alimentària; Gastronomia, Restauració col·lectiva i nutrició pública; i en el pràcticum d'educació alimentària. Investigació en l'àmbit de les polítiques públiques d'alimentació i nutrició i de la promoció de la salut  
Dedicació: Temps complet 8 hores  
Duració: Indefinida  
Centre: Facultat de Ciències de la Salut  
  
Plaça: DC05376  
Categoria: Professor/a Permanent Laboral  
Àrea de coneixement: Sociologia  
Departament: Sociologia I  
Activitat: Docència en Sociologia del dret; Metodologia de la investigació criminal; Planificació estratègica, execució i avaluació de projectes d'innovació social i Sistemes socials comparats: Global Sociology. Investigació en sociologia de la innovació i del canvi social, en planificació estratègica, en Investigació-Acció-Participació aplicada al disseny de polítiques públiques d'ocupació, infància i joventut, en avaluació participativa de processos d'intervenció sociocomunitària, en projectes formatius en participació social per a la salut comunitària, en projectes d'innovació docent sobre pràctiques compartides entre humanitats, ciències socials i arquitectura  
Dedicació: Temps complet 8 hores  
Duració: Indefinida  
Centre: Facultat de Ciències Econòmiques i Empresarials  
  
Plaça: DC05378  
Categoria: Professor/a Permanent Laboral  
Àrea de coneixement: Bioquímica i Biologia Molecular  
Departament: Bioquímica i Biologia Molecular i Edafologia i Química Agrícola  
Activitat: Docència en assignatures de Bioquímica (Grau en Infermeria i Grau en Ciències del Mar) i en Factoria Cel·lular (Màster en Biotecnologia per a la Salut i Sostenibilitat). Investigació en Proteòmica i genòmica funcional vegetal i la seua aplicació a la producció de metabòlits especialitzats (polifenols)  
Dedicació: Temps complet 8 hores  
Duració: Indefinida  
Centre: Facultat de Ciències  
  
  
  
ANNEX III  
Criteris generals de valoració  
  
a) Experiència investigadora: 45 %  
- Publicacions científiques, creacions artístiques, etc. atenent la seua rellevància i qualitat.  
- Ponències i comunicacions a congressos.  
- Direcció i participació en projectes d'investigació competitius.  
  
- Direcció i participació en altres projectes i contractes d'investigació.  
- Patents i productes amb registre de propietat intel·lectual, creació d'EBT.  
- Estades en centres d'investigació d'un mes com a mínim.  
- Activitats de transferència i difusió de coneixement.  
- Altres mèrits relacionats amb l'activitat investigadora  
  
b) Experiència docent: 45 %  
- Trajectòria docent  
- Dedicació a temps complet o a temps parcial en la universitat.  
- Número i diversitat d'assignatures impartides.  
- Elaboració de material docent original.  
- Projectes d'innovació docent.  
- Direcció de treballs final d'estudis i participació en tribunals avaluadors.  
- Altres mèrits relacionats amb l'activitat docent.  
  
c) Altres mèrits: 10 %  
- Exercici de càrrecs de responsabilitat en gestió universitària pública recollits en els estatuts de les universitats o assimilats, o en organismes públics d'investigació durant un any com a mínim.  
- Exercici de funcions en llocs en l'entorn educatiu, científic o tecnològic en les administracions públiques durant un any com a mínim.  
- Experiència professional fora de l'àmbit universitari.  
- Coneixement del valencià.  
- Altres mèrits diferents dels anteriors.  
  
Criteris de valoració de les proves  
- La capacitat per a l'exposició, comunicació, argumentació i debat en la corresponent matèria o especialitat.  
- L'adequació del projecte docent dins de l'especialitat de coneixement i d'acord amb les activitats docents a desenvolupar.